пераходзілі на беларускую мову), пасьля - з сябрамі і знаёмымі, сярод якіх знайшлося шмат беларускамоўных. Яны самі знайшліся, калі толькі я зацікавілася беларушчынай, адраджэнскім рухам. Тут варта было толькі зачапіцца - і кола пакацілася, перада мной расчыніўся цэлы сьвет: вечарыны, лекцыі, сэмінары, канфэрэнцыі, сустрэчы, прэзэнтацыі, сьвяты, вандроўкі, удзел у дзейнасьці розных арганізацыяў, клюбаў і да т.п. Усё гэта стымулявала хуткае авалоданьне вуснай, гутарковай беларускай мовай. Такім чынам вырашалася праблема пераводу сваёй беларускай мовы з пасіўнага стану ў актыўнае карыстаньне, а таксама ўзбагачэньне яе, разьвіцьцё і ўдасканаленьне. Вырашэньнем гэтай задачы я занялася мэтанакіравана, скарыстоўваючы ўсе даступныя мне сродкі. Тут можна было б вылучыць наступныя віды дзейнасьці